Caitlin Foord

**Caitlin Jade Foord** (amụrụ n'abalị iri na otu n'ọnwa Nọvemba n'afọ 1994) bụ onye Australia na-agba bọọlụ nke na-agba ọsọ maka otu egwuregwu Super League nke ụmụ nwanyị Arsenal na Ndị otu mba Australia.

## Ndụ mbido ya
E zụlitere ya na nwanne ya nwanyị Jamie site n'aka nne ha Simone, Foord gara ụlọ akwụkwọ sekọndrị Illawarra Sports. 

Foord gbara bọọlụ maka ndị otu mpaghara Illawarra Stingrays na Sutherland Sharks tupu ọ nọrọ oge ụfọdụ na New South Wales Institute of Sport. Mgbe ọ dị afọ iri na atọ, ọ malitere ịgba bọọlụ mbụ ya maka ndị otu egwuregwu mba Australia nke ndị na-erubeghị afọ iri na asaa.

## Ọrụ klọb
Mgbe ọ dị afọ iri na anọ, Foord bịanyere aka na Central Coast Mariners tupu oge W-League nke afọ 2009, mana ọ gbaghị egwuregwu maka klọb ahụ.

Mgbe a mara ọkwa na ndị otu Central Coast Mariners agaghị ahọpụta otu ụmụ nwanyị n'oge egwuregwu W-League nke afọ 2010–11, Foord, ya na ndị otu Mariners ndị anọ ọzọ  gbanwere gaa na klọb dị nso, Sydney FC. Foord nọrọ oge anọ n'usoro na Sydney FC, ebe ọ pụtara na egwuregwu 44 ma nye goolu 10. 

Na Machị 2013, a mara ọkwa na Ford na otu egwuregwu Amerịka, Sky Blue FC, bịanyere aka na nkwekọrịta maka oge mmalite nke National Women's Soccer League (NWSL).  

Na Ọgọst 2014, Foord bịanyere aka na nkwekọrịta otu afọ iji sonye na Perth Glory maka oge W-League nke 2014. N'egwuregwu iri na abụọ maka Perth, Foord gbara goolu ise.

Ford bịanyere aka ọzọ na Perth nke oge 2015–16 W-League. 

Na ụbọchị iri na atọ nke ọnwa Septemba afọ 2016, Sydney FC kwupụtara na Foord edebanyela aka ọzọ, wee laghachi na klọb ahụ ebe ọ gbara bọọlụ kemgbe oge anọ. 

Na Jenụwarị 2017, otu egwuregwu bọọlụ ụmụnwaanyị nke Japan, Vegalta Sendai Ladies, kwupụtara na klọb ahụ abatala aka na Foord na nkwekọrịta otu afọ. 

Na Disemba 15, 2017, mgbe oge egwuregwu ya gwụchara na Japan, Foord laghachiri na Sydney FC wee bịanye aka ọzọ maka oge egwuregwu W-League nke 2017-18. 

Foord laghachiri na Sydney nwa oge maka oge egwuregwu W-League nke afọ 2019–20, wee nye goolu abụọ n'ime egwuregwu itoolu tupu ọ pụọ n'oge iji chụsoo ohere ya na Arsenal na Jenụwarị 2020.

Na 24 Jenụwarị 2020, Foord hapụrụ Sydney FC gaa banye aka na klọb FA WSL Arsenal, wee bụrụ onye Australia nke ise kwagara na liigi n'oge oge 2019–20. Ọ gbara bọọlụ mbụ ya na klọb ahụ na 23 Febụwarị 2020, wee nye goolu na mmeri 2-0 nke FA Cup megide klọb nke abụọ Lewes. 

O nwetara ngosipụta nke 100 ya maka Arsenal megide Bristol City na 22 Ọktoba 2023.

Na 24 Mee 2025, Foord so n'òtù ndị meriri Barcelona 1-0 iji nweta iko UEFA Women's Champions League nke 2024–25. O tinyere goolu mmeri n'asọmpi ikpeazụ nke FIFA Women's Champions Cup nke afọ 2026 na 1 Febụwarị na mmeri 3-2 nke Arsenal meriri ndị mmeri South America, Corinthians. 

## Ọrụ mba ofesi
Foord anọchitela anya mba Ọstrelia n'òtù ndị otu mba dị elu yana ndị otu mba dị n'okpuru afọ 16 na ndị na-erubeghị afọ 17. 

Foord gbara bọọlụ mbụ ya maka otu egwuregwu mba Australia, *Matildas*, na 12 Mee 2011 n'asọmpi enyi na enyi megide New Zealand na Gosford. O nyere goolu n'egwuregwu mbụ ya, ebe Australia meriri egwuregwu ahụ 3-0.

Mgbe ọ dị afọ iri na isii, a kpọrọ Foord aha n'òtù ndị otu Matildas maka iko mba ụwa nke ụmụnwaanyị FIFA nke afọ 2011 na Germany. E nyere Ford ihe nrite "Onye Ọkpụkpọ Egwuregwu Kachasị Mma" maka asọmpi ahụ. 

Na 2015, a kpọrọ aha Foord n'ime ndị otu egwuregwu nke abụọ ya na iko mba ụwa, oge a dịka onye na-agba bọọlụ n'ihu. 

Ford sonye n'asọmpi Olimpik mbụ ya na 2016. 

Na Mee 2019, a kpọrọ aha Ford n'ime otu egwuregwu iko mba ụwa nke atọ ya. 

Na iko mba ụwa nke ụmụnwaanyị FIFA nke afọ 2023, n'agba nke iri na isii megide Denmark, Foord nyere goolu mbụ na mmeri 2-0.

## Ntụaka